Vrou vas ná bomdreigement by lughawe | Nuus24
Vrou vas ná bomdreigement by lughawe
Bomdreigement vertraag Kaapse treine
Bomdreigement by CNN-gebou
Johannesburg – 'n Vrou is in hegtenis geneem ná sy na bewering 'n bomdreigement by die Oos-Londen-lughawe gemaak het, het die Oos-Kaapse polisie Sondag gesê."Die verdagte het na bewering 'n dreigement gemaak oor 'n ploftoestel in haar sak toe sekuriteitsbeamptes van die lughawe gevra het dat sy enige vuurwapens of gevaarlike items in haar bagasie verklaar," het kapt. Stephen Marais gesê.Die 27-jarige vrou het die dreigement gemaak terwyl sy Vrydag vir haar vlug uit Oos-Londen gewag het.Honde van die polisie se honde-eenheid en bomdeskundiges het haar bagasie deursoek, maar het niks gevaarliks gevind nie."Die polisie wil die publiek vra om nie bomdreigemente te maak nie, want dit is 'n baie ernstige oortreding wat strafbaar is met 'n boete of tronkstraf, of beide," het Marais gesê.Die vrou sal Maandag in die landdroshof in Oos-Londen verskyn.– Volg Nuus24 op Twitter. - SAPA
Lees meer oor: bomme | musdaad | bomdreigemente VOLGENDE OP NUUS24X
Goeie besigheid. Wys my waar jy die soort van wins kan kry. Is daar franchises te koop?